section_heading: Prvi svjetski rat
paragraph_text: U ožujku 1915. postaje zapovjednikom 11. bavarske divizije kojom zapovijeda većim dijelom rata. U svibnju 1915. Kneussl u ofenzivi Gorlice-Tarnow dobiva zapovjedništvo nad posebno formiranim Korpusom Kneussl zadržavajući pritom zapovjedništvo i nad 11. bavarskom divizijom. Navedeni korpus sastojao se od 11. bavarske divizije i 119. divizije, te se nalazio u sastavu novoformirane 11. armije kojom je zapovijedao August von Mackensen. Zapovijedajući navedenim koprusom Kneussl je u ofenzivi Gorlice-Tarnow probio ruske linije, te su njegove jedinice prve ušle u tvrđavu Przemysl. Za zapovijedanje u predmetnoj ofenzivi Kneussel je unaprijeđen u čin general poručnika, te je 3. lipnja 1915. odlikovan ordenom Pour le Mérite.